cyanic-selkie/wikianc huggingface dataset:
Kreta
Heraklion is die grootste stad en hoofstad van Kreta. Die eerste ware Westerse beskawing - die Minoïese beskawing - het sy oorsprong op hierdie eiland gehad. Die ruïnes van Knossos, 'n florerende stad in 1500 v.C., kan vandag nog gesien word. Knossos is omstreeks 1400 v.C. verwoes, waarksynlik deur seerowers, en die beskawing op die eiland is uitgewis. In Kreta was die sentrum van die Minoïese beskawing (omstreeks 2700–1420 v.C.), die eerste gevorderde beskawing in Europa. In sy lang geskiedenis was Kreta verskeie kere in die hande van omstrede oorheersers, onder andere die Romeine, die Venesiërs en die Turke.
Johannes van der Walt
Politieke betrokkenheid
Van der Walt het hom deurgaans met Afrikaner-ideale vereenselwig. Gedurende die Simboliese Ossewatrek van 1938 is hy gevra om een van die leiers van ’n perdekommando te wees. Hierdie gebeurtenis het ’n onuitwisbare indruk op hom gemaak, want skielik was hy nie meer net ’n stoeiheld nie, maar leier van ’n perdekommando wat besig was om hulde te bring aan ’n stoere voorgeslag. Ná die stigting van die Ossewabrandwag-beweging (OB) begin 1939 het hy hom daarby aangesluit en gevorder tot hoof-generaal vir die Witwatersrand. Die OB se eerste leier was kol. J.C. Laas. Dit was op militêre grondslag georganiseer, maar het kulturele oogmerke gehad. Dié beweging het Afrikaners se verbeelding aangegryp en 'n menigte het aangesluit. Ook aan die Rand het 'n organisasie tot stand gekom onder leiding van M.W. Botha, adv. Pat Jerling en ds. A.H. Stander. Die Voortrekkerpersgebou, tuiste van Die Transvaler, was die OB in Johannesburg se sentrum van samekoms. In die loop van 1939, en veral ná die uitbreek van die Tweede Wêreldoorlog in September, het die Stormjaers, die militante vleuel van die Ossewabrandwag, die oorlogspoging en regering aktief begin teenstaan met voorvalle van sabotasie met vernuftige brandbomme en handgranate wat lede tuis vervaardig het.
Van der Walt het weldra ’n generaal in die Stormjaers geword. Waarskynlik as gevolg van die toenemende steun wat hy van die jeug ontvang het, het hy ’n gevaar vir die Suid-Afrikaanse regering onder genl. Jan Smuts ingehou. Middel 1941 het die OB en Nasionale Party se weë geskei en in Februarie 1942 het die NP al sy ampsdraers verbied om lid van die OB te wees. Op 15 Desember 1941 is Van der Walt in hegtenis geneem en daarvan aangekla dat hy in besit was van 'n ongelisensieerde pistool (of rewolwer) en patrone. Hy is aanvanklik op borgtog vrygelaat, maar twee dae later weer in hegtenis geneem en aangehou in die polisieselle op Marshallplein (die latere John Vorsterplein), Johannesburg, waaruit hy vyf dae later ontsnap het, volgens oorlewering met behulp van 'n bewaarder óf die Stormjaers. Op 23 Maart 1942 het die polisie die opstal op die plaas Rietvlei omsingel waarin hy naby Krugersdorp (of Roodepoort) geskuil het, en toe hy wou vlug, het ’n polisiekoeël sy rugmurg deurboor en hom so permanent verlam. Hy is onsuksesvol geopereer.
Beihai
Beihai (Chinees: 北海), ook bekend as Pakhoi, is 'n stad in die Chinese outonome gebied Guangxi met 'n bevolking van 1 539 300 in 2010. Die stad is in die suidooste van China, aan die kus van die Suid-Chinese See, wes van Hongkong en Macau geleë. Dit is 'n belangrike hawe vir die suidooste van China.
Johannes van der Walt
Politieke betrokkenheid
Ná baie lyding tuis in Melville waartydens hy weggekwyn het tot 'n gewig van net 40 kg, is hy byna 'n jaar later oorlede en begrawe uit die Gereformeerde kerk Johannesburg-Noord, waarvan sy vader ouderling was. Die diens is gelei deur prof. Joon van Rooy, destyds voorsitter van die Afrikaner-Broederbond. Die begrafnisstoet na die Wespark-begraafplaas het uit tussen 30 000 en 50 000 mense bestaan en word beskryf as ’n “volksaamstrek”. Sy stoflike oorskot is op die ossewa van Louis Trichardt uit die Simboliese Trek van 1938 vervoer. Enkele maande ná sy dood is ’n grafsteen aangebring op sy graf in die Wesparkse begraafplaas, Johannesburg. Die firma South African Monumental Works was vir die oprigting van die nagenoeg 3 m hoë suil verantwoordelik. Op sy grafsteen staan: “Ek het geval op die pad van Suid-Afrika.”
Die Johannes van der Walt-instituut
duimnael|regs|220px|Van der Walt in sy uniform van die [[Ossewabrandwag.]] Die Nasionale dagblad Die Transvaler het leiding geneem met die stigting van die Johannes van der Walt-gedenkfonds. Die doel was eerstens die versorging van sy gesin, asook die daarstelling van ’n lewende monument ter ere van hom. Hierdie “lewende monument” sou tweërlei van aard wees, naamlik die daarstelling van ’n gimnasium waar sportmanne kon oefen, asook die oprigting van ’n gepaste grafsteen.
Beihai
Vir die jare tussen 2006 en 2020 is Beihai beskou as die vinnigste groeiende stad ter wêreld.
Johannes van der Walt
Die Johannes van der Walt-instituut
In November 1943 het dr. H.F. Verwoerd, namens die trustees van die Johannes van der Walt-gedenkfonds, die PUK genader met ’n aanbod en ’n versoek: die beskikbaarstelling van £4 000 vir die oprigting van ’n instituut vir liggaamsopvoeding, “as lewendige gedenkteken … sy nagedagtenis ter ere” sodat ’n gesonde gees in ’n gesonde liggaam sy nalatenskap aan die jeug kon wees. Ter verdere motivering vir die skenking is gemeld dat Van der Walt by geleentheid ’n bedrag geld aan die PUK beloof het “en ook omdat hy as troue en belydende lid van die Gereformeerde Kerk spesiale belang moes gehad het by die Universitêre inrigting van daardie Kerk te Potchefstroom”. Die skenking was onderhewig aan sekere voorwaardes. Eerstens moes dit 'n Christelike karakter dra “en in ooreenstemming met die Christelike lewensbeskouing van die Afrikaanse volk” funksioneer. Ook sou die beoogde instituut volledig, in samestelling, inrigting, uitkyk en strewe Afrikaans moes wees. Die voertaal moes Afrikaans wees; so ook die dosente. En as doelstelling is gestel “om manne en vroue te help vorm in wie die edelste en verhewenste karaktertrekke van ons Boerevolk tot openbaring sal kom, getrou aan die Afrikaans tradisie en besiel met die hoogste Afrikaneraspirasies”. Ná aanvanklike probleme om staatsondersteuning te verkry, is van die kant van die kuratore van die Teologiese Skool ’n skenking van £4 000 verkry en het die Johannes van der Walt-instituut gevolglik sy staan in November 1949 gekry op die Oude Molen-landgoed.
Waardering
Sam Sterling skryf in Die Gemaskerde Wonder (1948) Van der Walt was “een van die beste sportmanne wat Suid-Afrika nog ooit opgelewer het, en hy word erken as die stoeier wat die meeste mense na ’n geveg kon lok wat tot dusver in hierdie land verskyn het”. En: "Sukses het hom nooit van sy eenvoudige lewenswyse laat afsien . . . nie."
Op 10 Oktober 1975 is ’n gedenkplaat by die Randse Afrikaanse Universiteit tot sy nagedagtenis onthul.
Gesinslewe
Van der Walt is op 17 Julie 1929 met Hester Hendrina Kruger (gebore 11 Oktober 1908; sterfdatum onbekend) getroud en twee kinders is uit dié huwelik gebore, onder wie Hester Hendriena (geb. Johannesburg, 8 Oktober 1930), 'n tikster van beroep, wat op 4 Junie 1949 getroud is met Marthinus Swart (geb. Pretoria, 1 Desember 1929), 'n beroepstoeier en superintendent van die hoofposkantoor.
Lewensberig in Die Transvaler
In die oggendblad Die Transvaler het die volgende berig ná Van der Walt se dood in 1943 verskyn, waaruit heelwat van die gegewens in die Suid-Afrikaanse Biografiese Woordeboek sowel as die Afrikaanse Kultuuralmanak kom: “Teen ligdag, op 23 Februarie 1942, is die Hoëveldse oggendstilte op ’n afgeleë boereplaas naby Krugersdorp skielik versteur deur ’n geskarrel in en om die huis, ’n vensterraam wat opskuif en, oomblikke later, ’n dowwe pistoolskoot. ’n Forse figuur stort buite die venster ineen, swaar gewond.
“Op 25 Maart 1943, dertien maande later, het hierdie gewonde, nou uitgeteer en slegs ’n skadu van die fris en gesonde man van weleer, sy laaste asem uitgeblaas. Sy einde was tragies, die slagoffer van ongekende broedertwis in Afrikanergeledere. So onuitwisbaar as wat sy naam in die politieke geskiedenis van ons land, van die veertigerjare opgeteken staan, so diep is Johannes van der Walt se naam in die sportgeskiedenis van Suid-Afrika uitgebeitel.
“Hy was die beroemde stoeier wat onder die skuilnaam van Die gemaskerde Wonder later ’n nasionale held geword het, wat die verbeelding aangegryp het soos nooit tevore nie. Hy het vanweë sy krag maar veral met sy volstruisskop, baie roem verwerf. Toeskouers het in hulle duisende na die stoeikryt gestroom en die sportsoort het ’n hoogtepunt in Suid-Afrika bereik.
“Ná 51 gevegte, waarvan hy net 3 verloor het, is die gemaskerde wonder in November 1935 vrywillig ontmasker nadat daar nie aan die uitdruklike voorwaarde – dat hy met twee valle teen nul geklop moes word – voldoen kon word nie.
“Sedert sy toetrede tot die stoeikryt, het Van der Walt veel roem verwerf, en steeds getrou gebly aan die beste tradisies van sy volk. Hy was ’n nederige en kinderlik-gelowige Christen, baie familievas en intens tradisiebewus. Sy bewussyn van Afrikanerskap het hom ’n welige bos baard laat kweek in die jaar van die Ossewa-trek, en, geïnspireer deur die tydsgees, het hy hom by die destydse Ossewa-Brandwag aangesluit.
“Hy neem ook aktief deel aan sabotasie-pogings teen die regering. Op 17 Desember 1941 verskyn hy in die Johannesburgse magistraatshof op aanklag dat hy onwettig in besit van ’n vuurwapen en ammunisie was. Na borgtog was hy weer gearresteer en in die destydse internasionaal-beroemde Marshall-plein onder streng bewaking toegesluit. Hy ontsnap egter uit die tronk met behulp van een van die bewaarders.
“In Februarie 1942 het dr. D.F. Malan ’n dramatiese beëdigde verklaring van Johannes van der Walt in die Volksraad ter tafel gelê, waarin hy die regering gewaarsku het oor die rigting wat die beweging en sy leiers in geslaan het. In die tragiese einde van die groot held het ’n Duitser, wat aan Johannes bekend was en sy vertroue geniet het, Johannes se skuilplek op ’n plaas naby Krugersdorp aan die polisie verraai.”
Brooke Smith (aktrise)
Brooke Smith (gebore 22 Mei 1967) is 'n Amerikaanse aktrise. Sy is bekend vir haar rolle in die rolprente The Silence of the Lambs (1991), Bad Company (2002), In Her Shoes (2005), en Fair Game (2010).
Lishui
Lishui (Chinees: 丽水) is 'n stad in die Chinese provinsie Zhejiang met 'n bevolking van 2 506 600 in 2010. Die stad is in die ooste van China, naby die kus van die Oos-Chinese See geleë.
Lishui grens in die noorde aan Quzhou, Jinhua en Taizhou en in die suidooste aan Wenzhou. Die naam van die stad beteken "pragtige water".
Samora Machelbrug
Die Samora Machelbrug is ‘n brug oor die Zambezirivier. Dit is ‘n belangrike skakel tussen die noordelike en suidelike dele van Mosambiek.
Ligging
Die brug is by 16° 9′  19″  suid en 33°  35′  37″  oos,  by die stad Tete op die suidelike rivieroewer  op die A103-pad noordwaarts na Moatize. ‘n 120km stroomop van die brug is die Cahora Bassa-dam, 5km stroomaf die Kassuende-brug, 230km stroomaf die Dona Anabrug en 280km stroomaf die Armando Emilio Guebuzabrug. Hierdie roete verbind die hawestad Beira en Zimbabwe met die noordelike dele van Mosambiek sowel as Malawi en Zambië.
Doel
Die bou van die brug was onderdeel van die wyer plan rondom die bou van die Cahora Bassa-dam. ‘n Padnetwerk tussen Kaapstad en Kenia is in die vooruitsig gestel om streke met groot ekonomiese moontlikhede wat betref landbou, veeteelt en mynbou beter toegang tot markte en hawens te gee.
Brug
Hierdie hangbrug is ontwerp deur die Portugese ingenieur Edgar Cardoso en tussen Maart 1968 en 1973 deur die firma Empreiteiros de Moçambique gebou. Toe kom na 50 jaar die vervoer met ‘n pont oor die rivier ten einde. Die brug hang aan vier paar torings en bestaan uit 3 oorspannings van 180m elk en 2 oorspannings van 90m elk. Dit is 762m lank en 11.2m breed, waarvan 7.2m vir die motorpad gebruik word en 4m vir twee voetpaaie van elk 2m breed. Vir geruime tyd was dit die enigste brug oor die Zambezi in Mosambiek. Tydens die bou van die Cahora Bassadam het swaar voertuie die brug baie gebruik en het die brug swaar gely. Daarby het die Mosambiekse burgeroorlog noodsaaklike instandhoudingswerk agterweë laat bly. Sedert die begin van die 21ste eeu is slegs een baan van die brug in gebruik. Net een vragmotor op ‘n keer is op die brug toegelaat en dan ook met ‘n maksimum spoed van 10k.p.u. In Januarie 2011 is ingrypende herstelwerk voltooi en sedert die ingebruikneming van die Kassuende-brug in 2014 is die brug vir swaar voertuie gesluit.
Naam
Aanvanklik was die brug bekend as die Marcello Caetanobrug. Marcello José das Neves Alves Caetano (17 Augustus 1906 – 26 Oktober 1980) was van 1968 tot 1974 die premier van Portugal. Dit is later herdoop om Samora Machel te herdenk.
Chalkidisiese helm
Terminologie
Die helm staan bekend as die Chalkidisiese helm omdat daar aanvanklik na aanleiding van uitbeeldings op erdewerk gedink is dat dit gemaak is in die Euboïse stad Chalkis. In werklikheid is dit nie bekend of die helm wel afkomstig is uit Chalkis nie; dit is selfs nie eens seker dat die tersaaklike erdewerk Chalkidisies is nie.
Beskrywing
Die Chalkidisiese helm het ontwikkel uit die Korintiese helm en word gekenmerk deur 'n opening vir die ore - hiermee is 'n nadeel van die Korintiese helm verwyder - en 'n breër opening vir die mond.
Onder die helm is beskerming vir die wang en nek. Aan die voorkant, tussen die wangbeskerming, is 'n plaat wat die neus beskerm. In Italië is die tipe met vaste wangbeskermers Chalkidisies genoem en die tipe met los wangbeskermers Lucanies, omrede dit baie in Lucanië gebruik is.
Toyota Corolla (E120)
Die Toyota Corolla (E120) is die negende geslag van die kompakte Toyota Corolla sedanmotor wat deur Toyota vervaardig en bemark wordonder die Corolla-kenteken. In Japan het hierdie reeks in Augustus 2000 die mark betree, maar beduidende uitvoere is egter eers in 2001 en 2002 bereik.
Die sedan en stasiewa het eerste aangekom in Augustus 2000, gevolg deur die vyfdeurluikrug in Januarie 2001, en die slegs-Europa driedeurluikrug in 2002. Toyota het die oorspronklike stilering aangevul met 'n hoekige luikrugstilering vanaf 2002. Sedans en stasiewaens het 'n nuwe voorontwerp ontvang in Japan in 2004, hoewel hierdie weergawe nie uitvoermarkte bereik het nie. In ander Asiatiese markte en die Amerikas, het die negende geslag Corolla (sedan en slegs wa) unieke voorste en agterste stileringsbehandeling gekry, met kleiner verbeterings oor die model se produksieloop.
Die negende geslag Corolla (NZE120/ZZE120) is aangebied op 'n langer 2600 mm wielbasis. Dit is op 'n verkorte Toyota Vista platform gebou. Deur bemarking as 'n premie kompakte sedan, 'n bekostigbare luikrug, was die 9de generasie Corolla ontwerp as 'n globale motor om verskillende behoeftes van die mark te bevredig. Dit het een van Toyota se mees veelsydige en mees gewilde modelle ooit opgelewer.
Ted Cole
Ted Cole (gebore 5 April 1971) is 'n Kanadese akteur. Hy is bekend vir sy rolle in die rolprent Watchmen (2009) en in die televisiereekse Ranma ½ (1989), Mobile Suit Gundam Wing (1995), en Dragon Ball Z (1996).
Toyota Corolla (E120)
Die Corolla het ook 'n ander veeldoelige voertuig geproduseer, die Matrix (E130), wat verkoop is in Kanada, Meksiko en die Verenigde State van Amerika; wat ook die basis vorm van die Pontiac Vibe, wat op sy beurt in Japan verkoop as die Toyota Voltz.
Die E120 reeks is deur die E140 of E150-reeks vervang in die laat-2006 of vroeg-2007, maar die E120 sou voorts in China geproduseer word.
Die E120 Corolla het die ''What Car? tydskrif'' se "Motor van die Jaar" toekenning gewen in 2002.
Gereformeerde kerk Postmasburg
duimnael|links|320px|Die vooraansig van die meer as 100 jaar oue kerkgebou.
regs|270px|duimnael|Die Gereformeerde kerk Postmasburg.
duimnael|links|160px|Ds. [[Koos van Rooy|J.A. van Rooy, van 1895 tot 1898 Postmasburg se eerste Gereformeerde leraar. Dié foto is in 1959 geneem toe hy as 90-jarige die oudste emerituspredikant was op die Kerk se eeufees te Rustenburg.]]
duimnael|regs|270px|Die kerkgebou is in 1908 in gebruik geneem en dié foto enkele jare daarna geneem.
duimnael|regs|160px|Ds. [[Taetse Hamersma, Philipstown se predikant van 1893 tot 1922, het Postmasburg as konsulent gedien van 1898 tot 1911.]]
Die Gereformeerde kerk Postmasburg is 'n gemeente van die Gereformeerde Kerke in Suid-Afrika op die Noord-Kaapse dorp Postmasburg wat gestig is deur lede van dié kerkverband en genoem is na die Gereformeerde Kerk se stigter, ds. Dirk Postma. Vandat die Gereformeerde kerk Delportshoop in 2015 ontbind, val die dorpe Delportshoop en Barkly-Wes ook binne die gemeente se grense, tesame met Griekwastad, Lohatla en Niekerkshoop. Die ontbinding van Delportshoop het egter geen uitwerking op Postmasburg se lidmaattal gehad nie, want in 2014 was hier 150 belydende en 32 dooplidmate, maar in 2015 onderskeidelik net 115 en 29. 'n Jaar later was dit 116 en 34.
Stigting en kerkbou
Die eerste gemeente in Griekwaland-Wes is ná verskeie besoek deur van ds. Jan Lion Cachet, indertyd leraar van die Gereformeerde kerk Philipstown, op Saterdag 14 Julie 1883 onder bokseile op die plaas Vaalwater (of Zwartkop) met 47 belydende lidmate gestig. Dit het oorspronklik as "Grikwaland West" bekendgestaan. Twee jaar later is op die plaas Ploegfontein van oudl. A.J. Viljoen 'n kerk en skool gebou.
In 1888 is 'n boukommissie aangewys en in 1890 het die kerkraad besluit om 'n voorlopige kerkgebou op te rig op Blinkklip nadat die regering dit as dorp uitgegee en twee erwe aan die Gereformeerde kerk geskenk het. Blinkklip se naam is in 1892 na Postmasburg verander ter nagedagtenis van ds. Dirk Postma, die Gereformeerde Kerk se eerste leraar, wat in 1890 oorlede is. Reeds in 1890, twee jaar voor die naamsverandering, het die boukommissie op Blinkklip 'n plan aan die kerkraad voorgelê vir die bou van 'n klipkerk van 55 by 36 vt. In daardie stadium was £159.1.6 tesame met 144 skape, ses osse, twee koeie en vyf stene seep beskikbaar om die boukoste te bestry. Die gebou is op 28 Februarie 1891 ingewy.
Ds. J.A. van Rooy is in 1895 as eerste leraar beroep. Ná sy vertrek in 1898 het die gemeente baie agteruitgegaan weens die Tweede Vryheidsoorlog en tydens die vryheidstryd is die kerkgebou erg beskadig. In dié moeilike tyd het ds. T. Hamersma die gemeente met wysheid as konsulent gelei. Hy was leraar van die Gereformeerde kerk Philipstown van 1893 tot 1922. In Februarie 1904 het die kerkraad besluit om die voorlopige kerk van kerkbanke te voorsien. Twee jaar later is 'n kommissie aangewys om 'n nuwe kerkgebou met 300 tot 400 sitplekke te beplan.
Op 8 Desember 1906 is die hoeksteen gelê. Daaragter is die 1906-uitgawe van die Almanak van die Gereformeerde Kerk, 'n uitgawe van Het Kerkblad en die handtekeninge van die kerkraad en boukommissie in 'n houer geplaas. Vier maande later het die kerkraad besluit dat die gebou van Jonasklip gebou moes word en dat die koste nie £1 000 te bowe moes gaan nie. T.A. Scribante is as bouer aangestel, terwyl broeders P. Jooste en L. Snyman die weerhaan geskenk het. Dié gebou is toe op 16 Mei 1908 in gebruik geneem.
Ds. J.H. Kruger is in 1911 beroep. Hy het 42 jaar in die gemeente gearbei tot hy sy emeritaat in 1952 aanvaar het.
Die gemeente en die onderwys
Op verskeie plase in die distrik het sedert 1908 Gereformeerde onderwyseresse skoolgehou. Martha Aucamp het 'n privaat skooltjie op die plaas Swartput gehad en Chrissie Pretorius een op Moordenaarskloof. Op die plaas Bosaar was 'n goewermentskool waar mej. H. van der Walt onderwys gegee het. In 1911 het mej. L. Aucamp op die dorp en mej. A. Aucamp op die plaas Humansrus skoolgehou. Vanaf daardie tyd het die getal leerlinge geleidelik toegeneem. Tussen 1908 en 1914 het die volgende Gereformeerde vroue of meisies in die omgewing skoolgehou: Martha Aucamp, Chrissie Pretorius, H. van der Walt, L. Aucamp, A. Aucamp en A. Venter.
Annie Bester, dogter van oudl. Koot Bester van Postmasburg, het omstreeks 1915 op die dorp begin skoolhou. Hiervandaan is sy na Olifantshoek waar sy jare lank goeie werk gelewer het. Sy was, volgens Johanna du Plooy, in lewe redakteur van Die Gereformeerde Vroueblad, 'n besonder bekwame en begaafde onderwyseres. "Sy kon uitstekend teken en allerhande artikels met haar hande vervaardig, goed voordra en mooi sing. Haar metode van sangles gee en Bybelvertellings was baie interessant. Later toe (ek) self 'n onderwyseres was, het (ek) baie van haar metodes gebruik gemaak." Bester was een van die heel eerste Gereformeerde onderwyseresse in die omgewing van Postmasburg. Sy is later met die prokureur Du Plessis getroud.
Immergroen
In plantkunde beteken immergroen ’n plant wat sy blare dwarsdeur die jaar behou, in teenstelling met bladwisselende plante, wat hul blare in die winter of droë seisoen verloor. Daar is talle soorte immergroen plante – bome en struike.
Daar is baie plante wat dwarsdeur die jaar hulle blare behou en groen bly, soos die sipres, denneboom, olyfboom, lemoenboom en koejawelboom. As mens hulle egter noukeurig dophou, merk jy dat sommige van hulle maar voortdurend besig is om ou blare te verloor en weer nuwe blare te vorm, terwyl ander, soos die koejawelboom, weer in die vroeë lente hul ou blare verloor, maar terselfdertyd ook weer nuwe blare vorm.
Ons vind dus by hierdie plante dat hulle blare in die winter baie suiker bevat. (Ook die mens eet in die winter voedsel wat baie koolhidrate bevat, soos aartappels, brood en lekkers. Die koolstof, wat deel van die koolhidrate en vette uitmaak, lewer hitte wanneer dit in die spiere verbrand word.)
Waterbeertjie
Waterbeertjies (Tardigrada) in 'n dierefilum wat tot die klade Ecdysozoa behoort.
Hulle is klein diertjies (tot 1,5 mm lank) wat in alle oseane, seë en ander water asook oor die hele wêreld op vogtige plekke op die land voorkom, dikwels in of op plantegroei. Daar is ongeveer 1000 spesies.
Hulle liggaam het vier paar pootjies sonder gewrigte wat kloue dra. Hulle is eutelies, wat beteken dat die liggaam altyd uit 'n bepaalde getal selle bestaan. Daar is geen bloedvate of asemhalingstelsel nie. Hulle het net soos die Arthropoda waaraan hulle verwant is, 'n kutikulum, 'n velletjie en soos ander Ecdysozoa vervel hulle. Die huid bestaan nogtans uit 'n albuminoïed-proteïen en nie uit chitien nie.
Tony Daniels
Tony Daniels (gebore 23 Januarie 1963) is 'n Kanadese akteur. Hy is bekend vir sy rolle in die rolprente The Secret Life of Walter Mitty (2013) en Steve Jobs (2015).
Christie Lynn Smith
Christie Lynn Smith is 'n Amerikaanse aktrise, skryfster, en vervaardiger. Sy is bekend vir haar rolle in die rolprent The Crazies (2010) en in die televisiereekse Grey's Anatomy (2005) en Togetherness (2015).
Nadezjda Kucher
Nadezjda Kucher (gebore 1983) is 'n Belarussiese sopraan. Sy het die BBC se Cardiff Singer of the World-kompetisie in 2015 gewen.
Gereformeerde kerk Bethulie
duimnael|regs|160px|Ds. [[Sarel Venter|S.D. Venter, 1866-1877.]]
duimnael|regs|160px|Ds. [[C.J.H. Vorster|Casper Jan Hendrik Vorster, 1882-1894.]]
duimnael|links|320px|Ds. [[C.J.H. Vorster se afskeid met sy vertrek na Portugees-Wes-Afrika.]]
duimnael|regs|160px|Ds. [[Willem Postma, 1897-1905.]]
duimnael|regs|160px|Ds. [[Koos van Rooy|J.A. van Rooy, die leraar van 1905 tot 1931. Dié foto is in 1959 geneem toe hy as 90-jarige die oudste emerituspredikant was op die Kerk se eeufees te Rustenburg.]]
duimnael|regs|230px|Dr. W.J. van der Merwe en sy gesin, 1942-1945.
duimnael|regs|160px|Ds. Hendrik Stephanus van Jaarsveld, 1946-1952.
duimnael|regs|160px|Dr. [[Joseph Petrus Jooste|J.P. Jooste, Bethulie was van 1931 tot 1942 sy tweede gemeente.]]
duimnael|regs|250px|Ds. A.Z. en mev. Magrietha Pelser ('n dogter van prof. [[Sarel van der Walt|S.P. van der Walt) en hul seuntjie Abri, wat in sy vader se voetspoor gevolg en ook predikant geword het, toe hulle die pastoriegesin hier was (1958–'64).]]
duimnael|regs|230px|Mev. Breggie en ds. Naas du Plessis, predikantpaar van 1953 tot 1956.
Stigting
Ds. J. Beijer van die Gereformeerde kerk Reddersburg, die oudste Gereformeerde gemeente in die Vrystaat, het die gemeente Bethulie in 1864 van sy gemeente afgestig onder die naam Heidelberg, wat later verander is om verwarring met die gelyknamige dorpe in die Kaapkolonie en Transvaal te voorkom. Hy dien Bethulie daarna as konsulent tot die koms van ds. S.D. Venter in 1866. Hy het die gemeente tot 1877 gedien toe hier 'n ongelukkig verdeeldheid ontstaan wat nog jare lank ná die hereniging omstreeks 1889 diep deur albei kante van die skeiding betreur is. Oor die verdeeldheid het ds. Beijer destyds gemeld "dat (ds. Venter) se gemeente vir 'n groot deel van hom afgewyk het omdat sy eerwaarde ooreenkomstig sy eed en roeping nie die valsheid wat deur ander leraars in ons kerk ingevoer is, wou bewillig nie, maar dit teengestaan het".
In 1882 is ds. C.J.H. Vorster van Fauresmith hierheen beroep en hy dien die gemeente tot hy in 1894 aangewys is om vir twee en 'n half jaar die geestelike belange van die trekboere in Portugees-Wes-Afrika te gaan behartig. Hy is later deur die kerkraad van die Gereformeerde kerk Humpata beroep en kry op sy versoek eervol ontslag van Bethulie.
Prop. Willem Postma, jongste seun van ds. Dirk Postma, die stigter van die Gereformeerde Kerke in Suid-Afrika, is in sy plek beroep en in 1897 bevestig. Ná ds. Postma se vertrek na die toe twee jaar oue gemeente Bloemfontein in 1905, is hy opgevolg deur ds. J.A. van Rooy. In 1917 het Ons Kerk Album berig: "Die gemeente ly voortdurend deur die gevolge van die trekkersgees."
Die kerktoring afgebreek
Die toring van die kerk is nie van die grond af opgebou nie, maar is op die balke van die dak opgerig. Van die begin af was dit nie 'n sukses nie. Oorspronklik is die klok daarin aangebring maar toe die klok vir die eerste keer gelui is, het die dak so getril dat die klok verwyder moes word. Behalwe die weerhaan bo-op was die toring meer as 40 voet hoog vanwaar dit op die balke van die kerk gerus het en soos te begrype is was dit 'n baie swaar gewig wat op die gebou gerus het. 'n Sterk wind het selfs die toring laat beweeg. Die kerk was nog nie eens heeltemal voltooi nie, toe die eerste barste in die mure opgemerk word. Met die jare is daar baie geld bestee aan die herstel van die dak wat gedurig gelek het. Geen poging was egter suksesvol nie. In 1958 is die dienste van mnr. B.A. Spies, 'n boukontrakteur, ingeroep wat deeglik ondersoek ingestel het. Sy bevinding was dat die toring in 'n groot mate verantwoordelik was vir die barste in die mure en die feit dat die dak nie dig gebly het nie. Daarom het die Kerkraad op 13 September 1958 besluit om die toring te laat verwyder. Die kerk sonder sy toring het baie persone gehinder en daarom is in Desember 1960 besluit om 'n Toringfonds te stig sodat geld bymekaargemaak kon word vir die bou van 'n nuwe toring. Aangesien nog aan die saal afbetaal is, het dié fonds stadig gegroei.
Glendale, Kalifornië
Glendale [ˈɡlɛndeɪl] is 'n stad in Los Angeles County, die mees bevolkte distrik in die Amerikaanse deelstaat Kalifornië. Sy bevolking is in 2014 op iets meer as 200 000 beraam wat van Glendale die derde grootste nedersetting in Los Angeles County en die 23ste grootste in die deelstaat maak. Glendale is sowat 8 myl (13 km) noord van die middestad van Los Angeles geleë.
Glendale, 'n voorstad in die Groter Los Angelesgebied, is in die uiterste suidooste van die San Fernando-vallei geleë en word deur die Verdugo-berge in twee dele verdeel. Dit word in die noordweste begrens deur twee stadsdele van Los Angeles, Sun Valley en Tujunga; in die noordooste deur La Cañada Flintridge en die nie-geïnkorporeerde gebied van La Crescenta; in die weste deur Burbank en Griffith Park; in die ooste deur Eagle Rock en Pasadena; in die suide deur Atwater Village; en in die suidooste deur Glassell Park. Vier groot snelweë – Golden State Freeway, Ventura Freeway, Glendale Freeway en Foothill Freeway – loop deur die stad. 'n Aantal bekende ondernemings en rolprentateljees het hulle in Glendale gevestig, waaronder Disney Consumer Products, DreamWorks Studios en Walt Disney Animation Studios.
Glendale huisves een van die grootste gemeenskappe van Amerikaners van Armeense afkoms. In Forest Lawn Memorial Park, 'n begraafplaas in privaatbesit, het naas plaaslike inwoners ook talle bekende persoonlikhede – onder wie Nat King Cole en sy dogter Natalie Cole, Michael Curtiz, Sammy Davis Jr., Clark Gable, Michael Jackson (in die Groot Mausoleum), William Mulholland, Elizabeth Taylor en Spencer Tracy – hul laaste rusplek gevind. Grand Central Airport was die vertreklughawe vir die eerste kommersiële transkontinentale vlug van wes na oos deur Charles Lindbergh.
Chongqing
Chongqing (Chinees: 重庆市, pinyin: Chóngqìng, [ʈʂʰʊ̌ŋtɕʰîŋ]) is 'n stad in China en met 'n bevolking van 31 442 300 die grootste munisipaliteit ter wêreld. Chongqing is 'n munisipaliteit in Sentraal-China.
Roman Danylo
Roman Danylo is 'n Kanadese akteur en skrywer. Hy is bekend vir sy rolle in die rolprent Duets (2000) en in die televisiereekse The Outer Limits (1995), Comedy Inc. (2002), en Corner Gas (2004).
Epifiet
duimnael|200px|’n Bromelia naby Orosí, [[Costa Rica.]] duimnael|200px|’n Wortel van ’n orgidee wat aan ’n boom klou.
’n Epifiet of lugplant is ’n plant wat nie ’n parasiet is nie, maar op ander plante soos bome groei. Hulle kry hul vog en voedingstowwe uit die lug, reën of ander bronne en nie van hul gasheerplant nie.
Epifiete kom gewoonlik voor in die gematigde sone (bv. mos, lewermos, korsmos en alge) of in die trope (bv. baie varings, kaktusse, orgideë en bromelias). Baie huisplante is epifiete omdat hulle min water en grond nodig het. Die plante skep ’n ryk en uiteenlopende habitat vir ander organismes soos diere, swamme en bakterieë.
Die term "epifiet" is afgelei van die Griekse epi- ("op") en phyton ("plant"). Die term "lugplant" kom van die feit dat hul wortels nie in die grond groei nie, maar baie epifiete groei in die water op ander waterplante en is dus nie werklik lugplante nie.
Biodiversiteit
Die bekendste epifiete sluit mosse, orgideë en bromelias in, maar hulle word in elke groot plantgroep aangetref. Sowat 89% van epifietspesies (sowat 24 000) is blomplante. Die tweede grootste groep is varings met sowat 10% (2 800 spesies). ’n Derde van alle varings is lugplante.
Hoewel epifiete gewoonlik net fisieke steun van hul gasheerplant kry, beskadig of bedreig sommige lugplante wel hul gashere. Sommige epifiete is groot bome wat hul lewe hoog bo die grond begin. Oor dekades heen stuur hulle wortels al met die stam van die gasheerboom langs, en oorweldig en vervang dit mettertyd. Die wurgvy en Metrosideros robusta is voorbeelde hiervan.
Voordele
Epifiete wat hoog in bome voorkom, het ’n voordeel bo ander plante op die grond, waar minder sonlig kom en meer skade deur diere aangerig word.
Hulle kan ook vir die ekologie voordelig wees, deur byvoorbeeld water te behou sodat minder water in die grond wegsak. Hulle skep ook ’n vogtiger en koeler omgewing, wat verdamping verminder en toelaat dat die gasheerplant meer vogtigheid kry.
Francesca Marie Smith
Francesca Marie Smith (gebore 26 Maart 1985) is 'n Amerikaanse aktrise en skryfster. Sy is bekend vir haar rolle in die rolprente The Prince of Egypt (1998) en ''Hey Arnold! The Movie (2002), en in die televisiereeks Hey Arnold!'' (1994).
Harley Quinn Smith
Harley Quinn Smith (gebore 26 Junie 1999) is 'n Amerikaanse aktrise. Sy is bekend vir haar rolle in die rolprente Jay and Silent Bob Strike Back (2001), Clerks II (2006), Tusk (2014), en Yoga Hosers (2016).
Fermat se reghoekigedriehoekstelling
Fermat se reghoekigedriehoekstelling is 'n nie-bestaan bewys in die getalteorie, die enigste volledige bewys wat deur Pierre de Fermat nagelaat is. Dit het verskeie ekwivalente formulerings:
Charlie David
Charlie David (gebore 9 Augustus 1980) is 'n Kanadese vervaardiger, regisseur, en akteur. Hy is bekend vir sy rolle in die rolprente Mulligans (2008) en Paternity Leave (2015), en in die televisiereeks Bump! (2004).
Fermat se reghoekigedriehoekstelling
'n Onmiddellike gevolg van die laaste van hierdie formulerings is dat Fermat se laaste stelling waar is vir die eksponent n = 4.
Vierkante in rekenkundige vordering
In 1225 is Fibonacci uitgedaag om 'n konstruksie te vind vir drievoudige kwadraatgetalle wat eweredig van mekaar afgestrek is, 'n rekenkundige vordering vorm en vir die spasiëring tussen hierdie getalle, wat hy 'n kongruum genoem het. Een manier om Fibonacci se oplossing te beskryf is dat die getalle wat gekwadrateer moet word, die verskil is van bene, skuinssy en som van bene van 'n Pythagoreaanse driehoek en dat die kongruum vier keer die oppervlakte van dieselfde driehoek is. In sy latere werk oor die kongruumprobleem, gepubliseer in Die Boek van Kwadrate, het Fibonacci opgemerk dat dit onmoontlik is vir 'n kongruum om self 'n kwadraatgetal te wees, maar het nie 'n bevredigende bewys van hierdie feit voorgelê nie.
As drie kwadrate a^2, b^2, en c^2 'n rekenkundige vordering kon vorm waarvan die kongruum ook 'n vierkant d^2 was, dan sou hierdie getalle die Diophantynse vergelykings bevredig Dit wil sê, volgens die Pythagorese stelling, sou hulle twee heelgetal reghoekige driehoeke vorm waarin die paar (d,b) een been en die skuinssy van die kleiner driehoek gee en dieselfde paar vorm ook die twee bene van die groter driehoek. Maar as (soos Fibonacci beweer het) geen kwadraatkongruum kan bestaan nie, dan kan daar geen twee heelgetalle reghoekige driehoeke wees wat op hierdie manier twee kante deel nie.
Gebiede van regte driehoeke
Aangesien die kongrua presies die getalle is wat vier keer die gebied van 'n Pythagorese driehoek is, en aangesien vermenigvuldiging met vier nie verander of 'n getal vierkantig is nie, is die bestaan van 'n kwadraatkongruum gelykstaande aan die bestaan van 'n Pythagorese driehoek met 'n vierkantige area. Dit is hierdie variant van die probleem wat Fermat se bewys betref: hy toon dat daar nie so 'n driehoek is nie. By die oorweging van hierdie probleem is Fermat nie deur Fibonacci geïnspireer nie, maar deur 'n uitgawe van Diophantus gepubliseer deur Claude Gaspard Bachet de Méziriac. Hierdie boek beskryf verskeie spesiale reghoekige driehoeke waarvan die gebiede vorms het wat verband hou met vierkante, maar het nie die geval van gebiede wat hulself kwadreer oorweeg nie.
Deur die vergelykings vir die twee Pythagorese driehoeke hierbo te herrangskik, en dan saam te vermenigvuldig, kry mens die enkeldiophantiese vergelyking wat kan vereenvoudig word Omgekeerd kan enige oplossing vir hierdie vergelyking in berekening gebring word om 'n vierkante kongruum te gee. Die oplosbaarheid van hierdie vergelyking is dus gelyk aan die bestaan van 'n vierkante kongruum. Maar, as Fermat se laaste stelling vals was vir die eksponent n=4, dan sal een van die drie getalle in enige teenvoorbeeld ook vier getalle gee wat hierdie vergelyking oplos. Daarom impliseer Fermat se bewys dat geen Pythagorese driehoek 'n vierkantige area het nie, dat hierdie vergelyking geen oplossing het nie en dat hierdie geval van Fermat se laaste stelling waar is.
Nog 'n ekwivalente formulering van dieselfde probleem behels kongruente getalle, die getalle wat gebiede van reghoekige driehoeke is waarvan die drie kante al rasionale getalle is. Deur die kante van 'n gemeenskaplike noemer te vermenigvuldig, kan enige kongruente getal in die gebied van 'n Pythagorese driehoek omskep word, waaruit volg dat die kongruente getalle presies die getalle is wat gevorm word deur 'n kongruum te vermenigvuldig met die vierkant van 'n rasionale getal. Daar is dus geen vierkante kongruum as en slegs as die getal 1 nie 'n kongruente getal is nie. Ekwivalent is dit onmoontlik vir 'n vierkant (die geometriese vorm) en 'n reghoekige driehoek om beide gelyke areas en alle sye in ooreenstemming met mekaar te hê.
Elliptiese kurwe
Nog 'n soortgelyke vorm van Fermat se stelling behels die elliptiese kromme wat bestaan uit die punte waarvan die Cartesiese koördinate (x,y) die vergelyking bevredig Hierdie vergelyking het die ooglopende pare oplossings (0,0), (1,0) en (-1,0). Fermat se stelling is gelykstaande aan die stelling dat dit die enigste punte op die kromme is waarvoor beide x en y rasioneel is.
Fermat se bewys
Gedurende sy leeftyd het Fermat verskeie ander wiskundiges uitgedaag om die nie-bestaan van 'n Pythagorese driehoek met vierkantige oppervlak te bewys, maar het nie die bewys self gepubliseer nie. Hy het egter 'n bewys in sy kopie van Bachet se Diophantus geskryf, wat sy seun postuum ontdek en gepubliseer het.
Fermat se bewys is 'n bewys deur oneindige afkoms. Dit toon aan dat, uit enige voorbeeld van 'n Pythagoreaanse driehoek met vierkantige area, 'n kleiner voorbeeld kan ontstaan. Aangesien Pythagorese driehoeke positiewe heelgetaloppervlaktes het, en daar nie 'n oneindige afnemende volgorde van positiewe heelgetalle bestaan nie, kan daar ook nie 'n Pythagorese driehoek met vierkantige oppervlakte bestaan nie.
Veronderstel in meer detail dat x, y en z die heelgetalle van 'n regte driehoek met vierkantige oppervlakte is. Deur te verdeel deur enige algemene faktore, kan 'n mens aanvaar dat hierdie driehoek primitief is en uit die bekende vorm van alle primitiewe Pythagorea-driedubbels, kan mens x = 2pq, y = p ^ {2} -q ^ {2} stel en z = P ^ {2} + q ^ {2}, waardeur die probleem getransformeer word om relatief prima heelgetalle p en q te vind (een daarvan is ewe) sodat pq (p ^ {2} -q ^ {2}) vierkante is. Die vier lineêre faktore p, q, p + q, en p-q is relatief prima en moet dus self vierkante wees; Laat p + q = r ^ {2} en p-q = s ^ {2}. Beide r en s moet vreemd wees aangesien presies een van p of q ewe is en die ander een is vreemd. Daarom is beide (rs) en (r + s) selfs, waarvan een deelbaar is met 4. Uit hierdie twee getalle ontleen Fermat nog twee getalle u = (rs) / 2 en v = (r + s) / 2, een daarvan is selfs in die vorige sin. Omdat u ^ {2} + v ^ {2} = p 'n vierkant is, is u en v die bene van 'n ander primitiewe Pythagoreaanse driehoek waarvan die area (uv) / 2 = q / 4. Aangesien q self 'n vierkant is en aangesien uv selfs is, is q / 4 'n vierkant. So, 'n Pythagorasiese driehoek met vierkantige area lei tot 'n kleiner Pythagoreaanse driehoek met vierkantige oppervlakte, wat die bewyse voltooi.
Yvonne De Carlo
Yvonne De Carlo (1 September 1922 – 8 Januarie 2007) was 'n Amerikaanse aktrise. Sy was bekend vir haar rolle in die rolprente Criss Cross (1949), Buccaneer's Girl (1950), The Ten Commandments (1956), en American Gothic (1987).
Senra Dee
Sandra Dee (23 April 1942 – 20 Februarie 2005) was 'n Amerikaanse aktrise. Sy was bekend vir haar rolle in die rolprente Imitation of Life (1959), Gidget (1959), Come September (1961), en If a Man Answers (1962).
Lijiang
Lijiang (Chinees: 丽江) is 'n stad in die Chinese provinsie Yunnan met 'n bevolking van 1 244 769 in 2010. Die stad is in die suidweste van China, wes van die grens met Mianmar geleë. Lijiang is aan die suidoostelike einde van die Himalaja en aan die Jinsjarivier geleë.
Lawa
Lawa verwys na beide die gesmelte rots wat deur vulkane uitgespuug word tydens ’n uitbarsting en die rots wat ontstaan nadat die lawa afgekoel en verhard het. Die gesmelte rots word binne planete, ook die aarde, en sommige mane aangetref. Die hittebron wat die rots binne die aarde laat smelt, word geotermiese energie genoem.
Wanneer lawa uit ’n vulkaan gespuug word, is dit ’n vloeistof teen temperature van 700 tot 1 200 ºC. Dit is tot 100 000 keer so vloeitraag as water, maar kan oor groot gebiede vloei voor dit afkoel en stol vanweë die tiksotropiese eienskappe daarvan (’n afname in vloeitraagheid vanweë skuifspanning).
’n Lawavloei is ’n bewegende stroom lawa wat tydens ’n nie-ontploffende uitbarsting gevorm word. Wanneer dit afkoel en ophou beweeg, word dit hard en vorm stollingsgesteentes. Die term "lawa" word gewoonlik ook vir "lawavloei" gebruik.
Ontploffende vulkaanuitbarstings skep ’n mengsel van as en ander fragmente en word "tefra" genoem eerder as lawavloei.
Eienskappe en samestelling
In die algemeen bepaal die samestelling van die lawa, eerder as die temperatuur van die uitbarsting, sy eienskappe.
Temperatuur en vloeitraagheid
Wanneer lawa die aarde se oppervlak bereik, het dit normaalweg ’n temperatuur van tussen 700 1 200 °C. Die vloeitraagheid van lawa is 100 000 keer so groot as dié van water. Dit bepaal hoe die lawa vloei.
Lawa met ’n hoë vloeitraagheid of viskositeit is baie stroperig – dit sal stadig vloei, klonte vorm en ditself blokkeer. Gasse word maklik opgesluit in die semi-vloeibare gesteente en vorm blasies. Dié soort lawa ontstaan dikwels uit ’n ontploffende uitbarsting of onder die grondwatervlak, en word verbind met tufsteen en piroklastiese strome. As die lawa min gas bevat en onder hoë temperatuur uitbars, kan dit ’n lawastroom vorm.
Lawa met ’n lae vloeitraagheid is relatief vloeibaar. Dit vorm poele, kanale en riviere van gesmelte steen. Gasse kan maklik opstyg en ontsnap. Piroklastiese uitbarstings met dié soort lawa kom selde voor; meestal verloop die uitbarstings rustig. Die lawa vorm geen steil vulkaankeëls nie omdat dit ver kan vloei voordat dit stol. Daar is drie soorte lawastrome met lae vloeitraagheid: skerp, ('a'ā), gladde (pāhoehoe) en kussinglawa.
Chemiese samestelling
Die chemiese samestelling van lawa het ’n groot invloed op ander eienskappe, soos die stollingstemperatuur, vloeitraagheid en die manier waarop dit na die oppervlak kom. Stollingsgesteentes kan ingedeel word volgens suurheidsgraad, van felsies (suur) tot mafies (alkalies). Naas ondergenoemde minerale kan lawa ook ander minerale en brokke gesteentes bevat, waaronder vaste kristalle en xenoliete.
Vulkaan
’n Vulkaan is ’n geologiese struktuur, dikwels in die vorm van ’n berg. Dit bestaan grootliks uit gestolde lawa. Lae skildvulkane met hul breë basis word gevorm deur mafiese basaltlawa met ’n lae vloeitraagheid. Steil stratovulkane word ook saamgestelde vulkane genoem. Hulle word gevorm uit stroperige lawa (meestal andesiet en rioliet) en as. Hierdie suur lawa kan net ’n kort afstand van die bron af wegvloei, want dit stol vinnig. Die resultaat is die keëlvormige struktuur van ’n vulkaan. Die boonste deel van ’n vulkaan kan instort of tydens ’n uitbarsting weggeblaas word. Daardeur ontstaan ’n kaldera, waarin dikwels vulkaniese keëls en lawakoepels ontstaan. Soms ontstaan daar ná ’n tyd ’n heel nuwe vulkaan in die kaldera, soos in die geval van Vesuvius.
Vulkaankeël
Vulkaankeëls is klein, eenvoudige verskynsels met ’n sentrale krater wat gevorm word wanneer vulkaniese materiaal ophoop rondom ’n vulkaanskag. In lawafonteine koel die vloeibare gesteente af, die gedeeltelik gestolde materiaal val terug en vorm ’n hoop rondom die skag. Omdat ’n deel van die lawa nog vloeibaar is, plak die materiaal aan mekaar. Dit gebeur egter nie by ander soorte vulkaniese keëls nie.
Lawakoepel
'n Lawakoepel is afkoelende, stroperige lawa wat in ’n vulkaanskag ophoop. Dié verstoppings en die aanwesigheid van gasse in die lawa laat die druk in die skag opbou. Uiteindelik vind ’n uitbarsting plaas waar groot wolke van vulkaniese as en gas ontstaan, ook bekend as piroklastiese strome. Die meeste ontploffende uitbarstings word gevolg deur ’n rustiger periode waarin lawa uitgestoot word. As die lawa ryk aan silika is, ontstaan ’n stadig groeiende lawakoepel, ’n groot kussingvormige struktuur vol barste en splete. Die bokant en rande van ’n lawakoepel is meestal bedek met brokstukke en as.
Lawastroom
Vloeibare lawa kan in die vorm van strome beweeg en snelhede van tot 75 km/h bereik. Dié snelheid neem af namate die lawa afkoel. Snelhede van ’n paar meter per uur is nie ongewoon nie. Lawastrome is nie net weens die hoë temperatuur gevaarlik nie, maar ook weens gasse wat kan ontsnap, soos koolstofdioksied, waterstofsulfied, soutsuurgas en swaeldioksied.
Lawatonnel
Lawatonnels ontstaan wanneer die oppervlak van ’n stroom relatief vloeibare lawa afkoel en ’n kors vorm. Hierdie kors is ’n goeie isolator sodat die onderliggende lawa kan bly vloei. Ná ’n tyd ontstaan ’n soort pyplyn waardeur die gesmelte gesteente kilometers ver kan vloei sonder om veel af te koel.
Kussinglawa
Kussinglawa ontstaan wanneer lawa uit ’n vulkaanskag onderwater vloei of as die lawa die see bereik. Die stroperige lawa vorm ’n kors wanneer dit met die water kontak maak en barste ontstaan daarin. Uit dié barste sypel nog lawa en vorm "kussings". Kussinglawa is baie algemeen omdat ’n groot deel van die aardoppervlak met water bedek is. Baie vulkane is ook by of onder water geleë.
Laminêre lawastroom
’n Laminêre lawastroom word gekenmerk deur die feit dat die lawa in lae vloei sonder dat die lae meng omdat daar nie druk loodreg met die rigting van vloei is nie.
Lawameer
In seldsame gevalle word ’n vulkaniese keël met lawa gevul sonder om weer uit te bars. Die opeenhoping van vloeibare gesteente in ’n kaldera word ’n lawameer genoem. Sulke mere bestaan gewoonlik nie vir lank nie omdat die lawa weer afgevoer word na die magmakamer nadat die druk afgeneem het (meestal deurdat gasse deur die kaldera ontsnap) of dit word uitgestoot deur ’n uitbarsting.
Lawafontein
’n Lawafontein is wanneer lawa kragdadig uit ’n krater of lawameer gespuit word, maar sonder om te ontplof. Die hoogste lawafontein wat nog aangeteken is, was op 23 November 2013 tydens die uitbarsting van die berg Etna in Italië, wat 18 minute lank 'n stabiele hoogte van sowat 2 500 m gehandhaaf het en vir 'n kort rukkie 'n maksimum hoogte van 3 400 m bereik het. Fonteine kan in sarsies of aaneenlopend uitgespuit word. Hulle word meestal met Hawaise uitbarstings verbind.
Gladiolus meliusculus
Die kalkoentjie (Gladiolus meliusculus) is 'n meerjarige geofiet wat tot die genus Gladiolus behoort en deel van die fynbos is. Die plant is endemies aan die Wes-Kaap en kom vanaf Hopefield tot by die Kaapse Skiereiland voor. Die plant het 80% van sy habitat aan kus ontwikkeling, indringerplante en landbou aktiwiteite afgestaan. Die meeste plante word nou tussen Darling, Malmesbury en Atlantis gevind.
Hillary B. Smith
Hillary B. Smith (gebore 25 Mei 1957) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprent Maid in Manhattan (2002) en in die televisiereekse One Life to Live (1968), Venice the Series (2009), en Fumbling Thru the Pieces (2011).
Olive Deering
Olive Deering (11 Oktober 1918 – 22 Maart 1986) was 'n Amerikaanse aktrise. Sy was bekend vir haar rolle in die rolprente Samson and Delilah (1949) en The Ten Commandments (1956), en in die televisiereekse The Philco-Goodyear Television Playhouse (1948) en Masterpiece Playhouse (1950).